İnna Kolomiyets
İnna Antonovna Kolomiyets (ukr. І́нна Анто́нівна Коломі́єць; 8 mart 1921, Aleysk, Altay diyarı – 2005) — Ukrayna heykəltaraşı, Ukrayna SSR-nin əməkdar rəssamı (1973), Ukrayna Milli Rəssamlar İttifaqının üzvü (1973). O, 1950-ci illərdən başlayaraq heykəltaraşlıqda sosialist realizminin inkişafına əhəmiyyətli təsir göstərmişdir İnna Kolomiyetsin yaradıcılığı XX əsrin orijinal Ukrayna milli incəsənətinin nümunəsidir. Heykəltaraşın xarakterik xüsusiyyəti onun müxtəlif plastik növlərində – monumental, monumental-dekorativ, dəzgah, eləcə də keramika memarlığında işi idi. O, İkinci Dünya müharibəsinin iştirakçısı olmuşdur. Kolomiyets Ukrayna SSR Ali Radası Rəyasət Heyətinin diplomu ilə təltif edilmişdir.